Աստծո Խոսքը, որ խոսվել է առաջին ուխտի մարգարեների և նոր ուխտի առաքյալների բերանով, պարզապես լսելու համար չէ, այլ ուսուցանվելու. «Ամեն գիրք… օգտակար է վարդապետության» (Բ Տիմոթեոս 3.16): Եկեղեցու առաջնորդները պատվեր ունեն, ինչպես Տիմոթեոսը. «Խոսքը քարոզիր. վրա հասիր՝ թե ժամանակին լինի, թե ժամանակից դուրս, հանդիմանիր, սաստիր, հորդորիր ամեն երկայնմտությունով և վարդապետությունով» (Բ Տիմոթեոս 4.2): Ինչպես տեսնում ենք՝ վարդապետությունը գնում է ձեռք ձեռքի եկեղեցում ճշմարիտ իշխանության հետ: